Nico Hülkenberg

Nicolas „Nico“ Hülkenberg (* 19. august 1987, Emmerich am Rhein, Nemecko) je nemecký automobilový pretekár, ktorý súťaží vo Formule 1. Počas svojej kariéry jazdil za viaceré tímy vrátane Williams, Force India, Renault, Racing Point, Aston Martin, Haas a od sezóny 2025  jazdí za Kick Sauber-Ferrari, ktorý sa pripravuje na vstup značky Audi do Formuly 1.  
Je takisto víťazom 24 hodín Le Mans. 

 Detstvo 
Nico Hülkenberg sa narodil v meste Emmerich am Rhein v nemeckej spolkovej krajine Severné Porýnie-Vestfálsko.

Ako dieťa sa začal venovať motokáram a rýchlo ukázal veľký talent. Jeho otec Klaus Hülkenberg vlastnil špedičnú spoločnosť, v ktorej Nico v mladosti pracoval ako praktikant, pričom plynule ovládal aj holandčinu, keďže vyrastal v blízkosti holandských hraníc.

Vo veku 10 rokov začal súťažiť v motokárových pretekoch a v roku 2002 sa stal Nemeckým majstrom motokár. Tento úspech mu otvoril cestu do juniorských automobilových sérií.

 Juniorská kariéra 

 2005 – vyhral Formula BMW ADAC, kde zvíťazil v 8 pretekoch zo 20 a stal sa šampiónom už vo svojej prvej sezóne.
 2006 – 2007 – reprezentoval Nemecko v prestížnej sérii A1 Grand Prix. V sezóne 2006/07 získal so svojím tímom titul majstra sveta.
 2008 – stal sa víťazom Formula 3 Euro Series s tímom ASM (neskôr ART Grand Prix).

 2009 – vstúpil do GP2 Series a už vo svojej prvej sezóne vyhral šampionát, čo je mimoriadne vzácny úspech. Tým sa zaradil medzi veľké nádeje pre Formulu 1.

 Formula 1 

 Williams (2010) 
Hülkenberg debutoval vo Formule 1 v sezóne 2010 ako jazdec tímu Williams. Už vo svojej prvej sezóne si získal rešpekt v padoku, najmä keď získal pole position na Veľkej cene Brazílie, čo bol veľký úspech pre nováčika aj pre tím. Aj napriek talentu, po Veľkej cene Abú Zabí 2010, potvrdil šéf tímu Frank Williams, že Hülkenberg nebude jazdiť za tím v sezóne 2011.

 Force India (2011 – 2012) 
V roku 2011 bol potvrdený ako rezervný jazdec tímu Force India, kde sa zúčastňoval piatkových tréningov.

Na sezónu 2012 sa mu podarilo dostať do sedačky hlavného jazdca, po boku Paula di Resta. Sezónu skončil na 11. mieste s 63 bodmi, s najlepším umiestnením sezóny na 4.mieste, a v celkovom poradí skončil pred spolujazdcom Paul di Restom.

 Sauber (2013) 
V októbri 2012 Sauber potvrdil podpísanie Hülkenberga na sezónu 2013, skončil na 10. mieste s 51 bodmi, najlepším umiestnením na 4.mieste, a v celkovom poradí skončil pred spolujazdcom Estebanom Gutierrezom

 Návrat do Force India (2014 – 2016) 
V decembri 2013 potvrdil tím Force India podpísanie Hülkenberga na sezónu 2014, po boku Sergia Péreza. Sezónu skončil na 9. mieste s 96 bodmi, najlepším umiestnením na 5.mieste, a v celkovom poradí skončil pred spolujazdcom Sergiom Pérezom.

V sezóne 2015 skončil na 10. mieste s 58 bodmi, najlepším umiestnením sezóny na 6. mieste, a v celkovom poradí skončil za spolujazdcom Sergiom Pérezom.

Posledná sezóna za tím Force India sa skončila pre Hülkenberga 9. miestom so 72 bodmi, najlepším umiestnením na 4. mieste, a v celkovom poradí skončil za spolujazdcom Sergiom Pérezom.

 Renault (2017 – 2019) 
V októbri 2016 Renault Sport oznámil Hülkenberga, ako jazdca s viacročnou zmluvou, do tímu Renault Sport Formula One Team na sezónu 2017. Skončil na 10. mieste s 43 bodmi.

V sezóne 2018 skončil na zatiaľ najlepšom 7. mieste so 69 bodmi, najlepším umiestnením sezóny na 5. mieste, a v celkovom poradí skončil pred spolujazdcom Carlosom Sainzom Jr..

Sezóna 2019 bola pre Hülkenberga za tím Renault posledná, ukončil ju na 14. mieste s 37 bodmi, najlepším umiestnením na 5. mieste, a v celkovom poradí skončil za spolujazdcom Danielom Ricciardom.

 Racing Point / Aston Martin rezervný jazdec (2020 – 2022) 
Hülkenberg nemal pre sezónu 2020 žiadnu zmluvu. Ako rezervný jazdec nahradil Sergia Péreza na Veľkej cene Veľkej Británie 2020 a Veľkej cene 70. výročia, po pozitívnom teste na COVID-19. Na štartový rošt sa postavil ešte na Veľkú cenu Eifelu.

V sezóne 2021 pôsobil ako rezervný a vývojový jazdec Aston Martinu.

Pre pozitívny test Sebastiana Vettela, nastúpil v sezóne 2022 ako rezervný pilot na prvé dva závody za Aston Martin, Veľká cena Bahrajnu a Veľká cena Saudskej Arábie.

 Haas (2023 – 2024) 
V novembri 2022 oznámil tím Haas podpis Hülkenberga na sezónu 2023, po boku Kevina Magnussena, a nahradil tak jazdca Micka Schumachera. V celkovom poradí skončil s 9 bodmi na 19. mieste, pred Kevinom Magnussenom.

Sezóna 2024 bola za tím Haas posledná, skončil v nej na 10. mieste, s najlepším umiestnením na 6. mieste, a v celkovom poradí pred svojím spolujazdcom Kevinom Magnussenom.

 Návrat do Sauberu / Audi (2025 – súčasnosť) 
Tím Sauber podpísal Hülkenberga, pre jeho skúsenosti, aby pomohol projektu Audi vo Formule 1.

V sezóne 2025 sa Hülkenberg dočkal pódiového umiestnenia, keď počas pretekov v daždi, na okruhu Silverstone, Veľkej ceny Veľkej Británie, dokázal dojazdiť na 3. mieste, a prerušil tak jeho 239 pretekový rekord bez pódia v TOP 3. Sezónu ukončil na 12. mieste so 49 bodmi.

 Pretekárske výsledky 
SezónaSériaTímPretekyVíťazstva  PódiaBodyUmiestnenie2005Formula BMW ADACJosef Kaufmann Racing20896142871. miestoFormula BMW World Final10011—3. miesto2006German Formula 3Josef Kaufmann Racing181356785. miestoV de V Challenge Endurance ModerneGriffith's212?15017. miesto2006–07A1 Grand PrixA1 Team Germany20935141281. miesto2007Formula 3 Euro SeriesASM Formule 3204238723. miestoGrand Prix Macaa10000—23. miestoMasters of Formula 311001—1. miestoFormula 1AT&T WilliamsTestovací / Rezervný jazdec2008Formula 3 Euro SeriesART Grand Prix207678871. miestoMasters of Formula 310101—2. miestoFormula 1AT&T WilliamsTestovací / Rezervný jazdec2008–09GP2 Asia SeriesART Grand Prix41202276. miesto2009GP2 SeriesART Grand Prix20535101001. miestoFormula 1AT&T WilliamsTestovací / Rezervný jazdec2010Formula 1AT&T Williams1901002214. miesto2011Formula 1Force India F1 TeamTestovací / Rezervný jazdec2012Formula 1Sahara Force India F1 Team2000106311. miesto2013Formula 1Sauber F1 Team1900005110. miesto2014Formula 1Sahara Force India F1 Team190000969. miesto2015Formula 1Sahara Force India F1 Team1900005810. miestoFIA WECPorsche Team21001589. miesto24 hodin Le Mans11001—1. miesto2016Formula 1Sahara Force India F1 Team210010729. miesto2017Formula 1Renault Sport F1 Team2000004310. miesto2018Formula 1Renault Sport F1 Team210000697. miesto2019Formula 1Renault F1 Team2100003714. miesto2020Formula 1BWT Racing Point F1 Team300001015. miesto2021Formula 1Aston Martin Cognizant F1 TeamRezervný jazdec2022Formula 1Aston Martin Aramco Cognizant F1 Team20000022. miesto2023Formula 1MoneyGram Haas F1 Team220000916. miesto2024Formula 1MoneyGram Haas F1 Team2400004111. miesto2025Formula 1Stake F1 Team Kick Sauber2400014912. miesto2026Formula 1Revolut Audi F1 Team
Referencie

Kategória:Nemeckí piloti F1
Kategória:Nemeckí automobiloví pretekári
Kategória:Osobnosti zo Severného Porýnia-Vestfálska